ΓΡΑΠΤΗ ΕΡΩΤΗΣΗ P-1702/02

υποβολή: Esko Seppnen (GUE/NGL) προς την Επιτροπή

(7 Ιουνίου 2002)

Θέμα: Η αποθήκευση χρησιμοποιημένων πυρηνικών καυσίμων

Στην απάντησή της στη γραπτή μου ερώτηση Ε-1734/97(1) η Επίτροπος Britt Bjerregaard δήλωσε ότι, αν τα χρησιμοποιημένα πυρηνικά καύσιμα αποθηκεύονται επί μονίμου βάσεως, πρέπει να θεωρούνται ραδιενεργά κατάλοιπα και ότι, όταν μεταφέρονται έστω και εντός της ΕΕ, η χώρα προορισμού δικαιούται να αρνηθεί την έγκριση εισαγωγής τους. Στο πλαίσιο της προετοιμασίαςπογραφής της διεθνούς σύμβασης για την ασφάλεια στη διαχείριση χρησιμοποιημένων πυρηνικών καυσίμων και πυρηνικών καταλοίπων, η Επιτροπή φαίνεται να προτίθεται να εισαγάγει μία επιφύλαξη του άρθρου 27, βάσει ορισμένης ερμηνείας της Συνθήκης Ευρατόμ, προκειμένου να μη ζητείται η άδεια της χώρας προορισμού, όπως προβλέπεται από τη σύμβαση. Πέραν τούτου ένας εκπρόσωπος της Επιτροπής δήλωσε σε συνεδρίαση της κοινοβουλευτικής Επιτροπής Βιομηχανίας, Εξωτερικού Εμπορίου, Έρευνας και Ενέργειας ότι για το θέμα αυτό προετοιμάζεται μια νέα οδηγία. Πώς ερμηνεύει η Επιτροπή τις συνθήκες ΕΚ και Ευρατόμ· Υπάρχει μήπως ενιαία αγορά χρησιμοποιημένων πυρηνικών καυσίμων ή μήπως έχει το κράτος μέλος προορισμού το δικαίωμα να απαγορεύσει την εισαγωγή και την επί μονίμου βάσεως αποθήκευση των καυσίμων·

(1) ΕΕ C 45 της 10.2.1998, σελ. 92.

Απάντηση της κας de Palacio εξ ονόματος της Επιτροπής

(11 Ιουλίου 2002)

Σύμφωνα με το κεφάλαιο IX της συνθήκης για την ίδρυση της Ευρωπαϊκής Κοινότητας Ατομικής Ενέργειας (Ευρατόμ) δημιουργείται Κοινή Πυρηνική Αγορά: Σύμφωνα με το άρθρο 93 της συνθήκης Ευρατόμ, τα κράτη μέλη οφείλουν, μεταξύ άλλων, να καταργήσουν μεταξύ τους όλους τους ποσοτικούς περιορισμούς τόσο κατά την εισαγωγή όσο και κατά την εξαγωγή των προϊόντων που ορίζονται στο πίνακα Α1 που περιέχεται στο παράρτημα IV της συνθήκης Ευρατόμ. Παρότι τα εξαντλημένα καύσιμα δεν περιλαμβάνονται σε αυτόν τον κατάλογο περιλαμβάνονται ωστόσο τα συστατικά τους. Κατά συνέπεια, τα εξαντλημένα καύσιμαπόκεινται στις διατάξεις της κοινής αγοράς σύμφωνα με τη συνθήκη Ευρατόμ.

Εάν τα εξαντλημένα καύσιμα εισάγονται αποκλειστικά για μόνιμη αποθήκευση και όχι για επανεπεξεργασία, δεν προβλέπεται περαιτέρω χρήση τους και συνιστούν ραδιενεργά απόβλητα όπως ορίζεται στο άρθρο 2 της οδηγίας 92/3/Ευρατόμ του Συμβουλίου της 3ης Φεβρουαρίου 1992, για την επιτήρηση και τον έλεγχο των αποστολών ραδιενεργών αποβλήτων μεταξύ κρατών μελών καθώς και προς και από την Κοινότητα(1). Για τα ραδιενεργά απόβλητα, σύμφωνα με το άρθρο 6 της οδηγίας επιτρέπεται η άρνηση χορήγησης έγκρισης εισαγωγής τους ανάλογα με την περίπτωση,πό τις ειδικές προϋποθέσεις του άρθρου 3 της εν λόγω οδηγίας. Για εξαντλημένα καύσιμα που δεν θεωρούνται ως ραδιενεργά απόβλητα ισχύουν οι γενικές διατάξεις της κοινής πυρηνικής αγοράς, όπως ορίζονται στο κεφάλαιο IX της συνθήκης Ευρατόμ.

Η Επιτροπή πράγματι προβαίνει σε αναθεώρηση της οδηγίας 92/3/Ευρατόμ, σύμφωνα με τις συστάσεις έκθεσης που καταρτίστηκε από ομάδα εμπειρογνωμόνων στο πλαίσιο της πρωτοβουλίας SLIM (Simpler Legislation for Internal Market — Απλούστερη νομοθεσία για την εσωτερική αγορά). Θα προταθεί να τροποποιηθεί αντιστοίχως το άρθρο 12 της οδηγίας, που δεν συνάδει με την διεθνή σύμβαση.

(1) ΕΕ L 35 της 12.2.1992.